CELEX: 62017CN0490
Language: ro
Date: 2017-08-11 00:00:00
Title: Cauza C-490/17: Cerere de decizie preliminară introdusă de Sąd Okręgowy w Warszawie (Polonia) la 11 august 2017 – Passenger Rights sp. z o.o./Deutsche Lufthansa AG

23.10.2017   
            
            
               RO
            
            
               Jurnalul Oficial al Uniunii Europene
            
            
               C 357/5
            
         Cerere de decizie preliminară introdusă de Sąd Okręgowy w Warszawie (Polonia) la 11 august 2017 – Passenger Rights sp. z o.o./Deutsche Lufthansa AG
   (Cauza C-490/17)
   (2017/C 357/07)
   Limba de procedură: polona
   
      Instanța de trimitere
   
   Sąd Okręgowy w Warszawie
   
      Părțile din procedura principală
   
   
      Reclamantă-apelantă: Passenger Rights sp. z o.o. w Warszawie
   
      Pârâtă-intimată: Deutsche Lufthansa AG
   
      Întrebările preliminare
   
   
               1)
            
            
               O grevă internă organizată de sindicatul lucrătorilor unui operator de transport aerian constituie o „împrejurare excepțională” în sensul articolului 5 alineatul (3) din Regulamentul (CE) nr. 261/2004 al Parlamentului European și al Consiliului din 11 februarie 2004 de stabilire a unor norme comune în materie de compensare și de asistență a pasagerilor în eventualitatea refuzului la îmbarcare și anulării sau întârzierii prelungite a zborurilor (1) coroborat cu considerentul (14) al acestui regulament?
            
         
               2)
            
            
               Pentru exonerarea operatorului de transport aerian de obligația de plată a unor compensații în temeiul articolului 5 alineatul (3) din Regulamentul (CE) nr. 261/2004 al Parlamentului European și al Consiliului din 11 februarie 2004 de stabilire a unor norme comune în materie de compensare și de asistență a pasagerilor în eventualitatea refuzului la îmbarcare și anulării sau întârzierii prelungite a zborurilor coroborat cu considerentul (14) al acestui regulament, este suficientă credibilizarea faptului că greva lucrătorilor este o împrejurare excepțională, care nu a putut fi evitată în pofida adoptării tuturor măsurilor rezonabile aflate la dispoziția operatorului sau este necesar să se facă dovada acestui fapt?
            
         
      (1)  JO 2004, L 46, p. 1, Ediție specială, 07/vol. 12, p. 218.